OpenLLM-France/wikimedia huggingface dataset:
# Sleim Ammar

Sleim Ammar (Susa, Tunisia, 1927ko ekainaren 30a - Le Plessis-Robinson, Frantzia, 1999eko azaroaren 6a) idazlea eta medikua izan zen, Magrebeko psikiatriaren sortzaileetako bat.

## Lehenengo urteak

1927ko ekainaren 30ean Tunisiako Susa hirian jaioa, 1954an amaitu zuen heziketa ibilbidea, Parisko Medikuntza Fakultatean doktoretza eskuratuta. 1984an, Tunisko Medikuntza Fakultatean Psikiatriako eta Psikologia Medikoko ohorezko irakasle izendatu zuten.

## Lorpen profesionalak

Sleim Ammar Iparraldeko Afrikako psikiatriaren aitzindarietako bat da, eta ezaguna da frantsesez eta arabieraz ondu dituen poemengatik. Damaskoko Arabiar Akademiako kidea ere bada.
1999ko azaroaren 6an hil zen, Frantziako Le Plessis-Robinson herrian.

## Obrak

* Poème de la médecine arabe, Tunis, Alif, 1990, 153 orrialde (ISBN 978-9973716187).
* Autopsie de la guerre, Tunis, L'Art de la composition, 1992, 168 orrialde (ISBN 978-9973172563).
* Poème de la folie, Tunis, L'Art de la composition, 1993, 302 orrialde (ISBN 978-9973173843).
* Ibn Al Jazzar et l'école médicale de Kairouan, Sousse, Faculté de médecine Ibn El Jazzar de Sousse, 1994, 135 orrialde (ISBN 978-9973174802).
* Itinéraires: 153 poèmes écrits de 1987 à 1993, 1995, 387 orrialde (ISBN 978-9973175243).
* Problèmes de notre temps : 167 poèmes écrits de 1988 à 1995, Ben Arous, Imprimerie principale, 1996, 479 orrialde (ISBN 978-9973176493).
* Abû Bekr Er-Razi, Rhazès : le Galien des arabes, 1997, 200 orrialde (ISBN 978-9973177575).
* Ibn Sina Avicenne: la vie et l'œuvre, Tunis, L'Or du Temps, 1998, 134 orrialde (ISBN 978-9973757432).

## Sariak

* 1966: Académie Nationale de Médecine, Paris
* 1973: Premier prix intermaghrébien de médecine, Tunis
* 1984: Prix Médecine Maghreb, Paris
* 1986: Prix national de la vulgarisation scientifique, Tunis
* 1992: Prix international de psychiatrie de la Fondation Saugstad (shared), Oslo

## Bibliografia

* Hommage à Sleïm Ammar: l'homme et l'œuvre, Carthage, Beït El Hikma, 2000, 192 orrialde (ISBN 978-9973929600).

## Erreferentziak

* ↑ (Frantsesez) Sleim Ammar (Tunis, Tunisie)
* ↑ (Frantsesez) Faure, Henry: Les conditions familiales de développement de la schizophrénie; Bulletin de psychologie, 1973; 2024-02-27.
* ↑ (Frantsesez) La Faculté de de médecine de Fès rend hommage au Pr Sleim Ammar
* ↑ L'exclusion : extrait de Poème de la folie du pionnier de la psychiatrie maghrébine Sleim Ammar

## Kanpo estekak

* Datuak: Q109811378
# Sleuth (2007ko filma)

Sleuth, 2007ko Kenneth Branagh iparrilandarrak zuzendutako thriller film bat da. Anthony Shafferren izenburu berdineko antzezlanean oinarritu eta Laurence Olivier eta Michael Caine aktoreek antzeztutako 1972ko izenburu berdineko filmaren berregokitzapena da. Michael Caine eta Jude Law aktoreek antzeztu zuten.
1972ko filmean Milo Tindle pertsonaia antzeztutako Michael Caine aktoreak honako berregokitzapen ezagunean Andrew Wyke antzeztu zuen.

## Argumentua

Oharra: Atal honek istorio osoa edo amaiera argitzen du.
Andrew Wyker (Michael Caine) idazle prestigiotsuak bere emaztearen maitalea den eta langabezian dagoen Milo Tindle (Jude Law) aktore gaztearekin kontuak kitatu nahi ditu. Helburu horretarako ezusteko ondorioak izango dituen joko xelebre bat antolatuko du.

## Aktoreak

* Michael Caine: Andrew Wyke
* Jude Law: Milo Tindle

## Kanpo estekak

* IMDBko fitxa irakurgai (Ingelesez)
* Datuak: Q209012
# Sletty

Sletty, Sleaty edo Slatey (irlanderaz: Sléibhte) Irlandako udalerri bat da, Laois konderrian dagoena.

## Kanpo estekak

* Datuak: Q7540175
# Sleepy Hollow (filma)

Sleepy Hollow, 1999ko Tim Burton estatubatuar zinema zuzendariaren fantasiazko filma bat da. Washington Irving idazlearen Sleepy Hollowko kondaira (1820) idazlanean oinarritua dago. Johnny Depp, Christina Ricci, Miranda Richardson, Michael Gambon, Casper Van Dien eta Jeffrey Jones aktoreek antzeztu zuten. Soinu banda Danny Elfman musikagileak konposatu zuen.
Zuzendaritza artistiko onenaren Oscar Saria irabazi zuen (Rick Heinrichs eta Peter Young).

## Argumentua

Oharra: Atal honek istorio osoa edo amaiera argitzen du.
1799. urtea, New York hiria. Ichabod Crane agentearen (Johnny Depp) nagusiek New Yorkeko estatuan dagoen Sleepy Hollow herrixkara joateko agindua ematen diote, han burua ebaki dieten hainbat biktima agertu direnez, kasua iker dezan. Bertaratzean, herritarrek gauero inguruetan ibili ohi den bururik gabeko zaldizko beldurgarriaren herriko kondaira kontatzen diote, hura hilketen erruduna dela baieztatzen diotelarik. Misterio hau argitzeko asmoz Ichabod polizia agente sinisgogorrak herriko Masbath (Marc Pickering) mutiko umezurtzaren laguntza edukiko du, azken honek bururuik gabeko zaldizkoak hil zuen bere aitaren heriotza mendekatu nahi duelarik.

## Aktoreak

* Johnny Depp: Ichabod Crane.
* Christina Ricci: Katrina Van Tassel.
* Miranda Richardson: Lady Van Tassel.
* Marc Pickering: Masbath mutikoa.
* Michael Gambon: Baltus Van Tassel
* Jeffrey Jones: Steenwyck erreberendoa.
* Casper Van Dien: Brom Van Brunt.
* Ian McDiarmid: Lancaster medikua.
* Michael Gough: Hardenbrook notarioa.
* Christopher Walken eta Ray Park: bururik gabeko zaldizkoa, Hessiar zaldizkoa edo Germaniarra.
* Richard Griffiths: Philipse magistratua, herriko epailea.
* Claire Skinner: Beth Killian, emagina
* Steven Waddington: Killian, Bethen senarra
* Christopher Lee: burgumaisua
* Alun Armstrong: kondestablea
* Martin Landau: Peter Van Garrett
* Lisa Marie Smith: Lady Crane, Ichaboden ama
* Peter Guinness: Lord Crane, Ichaboden aita

## Ikus gainera

* Sleepy Hollowko kondaira

## Kanpo estekak

* Sleepy Hollow filmaren IMDBko fitxa irakurgai (Ingelesez)
* Sleepy Hollow filmaren trailer edo iragarkia ikusgai. Youtube.com (Ingelesez)
* Datuak: Q208592
# Slemish

Slemish edota Slieve Mish (irlanderaz Sliabh Mis) Ipar Irlandako Antrim konderrian dagoen mendi bat da. Ballymena udalerritik kilometro batzuk ekialdera dago. 437 metroko garaiera du.
Berez oso garaiera apaleko muino edo mendia izan arren, Irlanda orokorrean uharte eta herrialde laua denez, bere itxurak oso nabarmen egin eta inguruko ordokietatik ikusgai den mendia da, ondorioz eskualdean nahiko mendi sinbolikoa da.

## Usadioa

Bertako usadioaren arabera, San Patrizio elizgizon bilakatu eta irlandarrak kristautu aurretik, Gales jaioterrian mutikoa zela irlandar itsaslapurrek bahitu eta Irlandan esklabo edo morroi zela, eremu honetan hazi eta mendiaren magalean artzain izan omen zen, orduantxe Jainkoa topatu omen zuen.

## Geologia

Paleogenoan sorturiko sumendi lepo baten aztarna da, hortik gaur egun duen itxura.

## Iruditegia

* Slemish media Bucknatik
* Slemish mendia Carnstroan Lanetik
* Slemish mendia Collin Roadetik
* Slemish mendia Racavan Roadetik
* Slemish mendia Shilnavogy Roadetik

## Kanpo estekak

* Datuak: Q743542
* Multimedia: Slemish / Q743542
# Sleuth (1972ko filma)

Sleuth, 1972ko Joseph L. Mankiewicz estatubatuar zinema zuzendariak zuzendutako misteriozko thriller film bat da. Anthony Shaffer antzerkigilearen 1970eko izenburu berdineko antzezlanean oinarritua dago. Laurence Olivier eta Michael Caine aktoreek antzeztu zuten.
Oscar Sarietarako hiru izendapen jaso zituen: Gizonezko aktore onenaren Oscar Saria (Michael Caine eta Laurence Olivier), Zuzendari onenaren Oscar Saria (Joseph L. Mankiewicz) eta Soinu banda onenaren Oscar Saria (John Addison).
Izenburu berdineko berregokitzapena (2007) izan zuen.

## Argumentua

Oharra: Atal honek istorio osoa edo amaiera argitzen du.
Andrew Wyke (Laurence Olivier) hilketei buruzko eleberri idazle arrakastatsua da, adimen joko eta asmakizunen zalea, ondorioz bere jauretxea joko eta gailu xelebren bildumaleku bilakatu du.
Arratsalde batez, Andres bere etxera Milo Tindle (Michael Caine) gonbidatuko du, hain zuzen ere, Andrewren emazte Margueriten (Eve Channing) maitalea eta ileapaindegi kate bateko jabea dena. Milok Margueritekin ezkondu nahi du, baina Wyken ez dio emazteari dibortzio ondorengo pentsiorik ordaindu nahi.
Wykek Tindleri haren etxea harribitxi lapurreta bat simulatu dezala proposatuko dio, honela aseguruetxeak ordaindutako indemnizazioaren diruaz, Wykek emazteari ordainduko dio. Tindlek ez du halako gauzarik egin nahi, baina azkenean, Wykek konbentzitzea lortuko du. Orduan arazoak eta ustekabeak sortzen hasi eta dena korapilatzen joango da.

## Aktoreak

* Laurence Olivier: Andrew Wyke
* Michael Caine: Milo Tindle
* Alec Cawthorne: Doppler inspektorea
* John Matthews: Tarrant detektibe sarjentua
* Eve Channing: Marguerite Wyke
* Teddy Martin: Higgs polizia

## Kanpo estekak

* IMDBko fitxa irakurgai (Ingelesez)
* Datuak: Q1419980
* Multimedia: Sleuth (1972 film) / Q1419980
# Slepčany

Slepčany Eslovakiako udalerri bat da, Zlaté Moravceko barrutian kokatuta. 9,35 km²ko azalera du eta 822 biztanle 2017ko datuen arabera.

## Historia

Idatzizko lehen aipamena 1165. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1071502
* Multimedia: Slepčany / Q1071502
# Soulamea

Soulamea hamar espezie dituen landareen generoa da. Simaroubaceae familiakoa da.

## Espezieak

* Soulamea amara Lam.
* Soulamea cardioptera Baill.
* Soulamea cycloptera Guillaumin
* Soulamea dagostinii Jaffré & Fambart
* Soulamea fraxinifolia Brongn. & Gris
* Soulamea moratii Jaffré & Fambart
* Soulamea muelleri Brongn. & Gris
* Soulamea pancheri Brongn. & Gris
* Soulamea pelletieri Jaffré & Fambart
* Soulamea rigaultii Jaffré & Fambart
* Soulamea terminalioides Baker
* Soulamea tomentosa Brongn. & Gris
* Soulamea trifoliata Baill.

## Erreferentziak

* ↑ Soulamea PlantList webgunean.

## Kanpo estekak

* Datuak: Q7564427
* Multimedia: Soulamea / Q7564427
* Espezieak: Soulamea
# Soulaucourt-sur-Mouzon

Soulaucourt-sur-Mouzon Frantziako udalerria da, Marne Garaia departamenduan dagoena, Ekialde Handia eskualdean. 2013an 101 biztanle zituen.

## Demografia
### Biztanleria

2007an Soulaucourt-sur-Mouzon udalerrian erroldatutako biztanleak 101 ziren. Familiak 48 ziren, horien artean 16 pertsona bakarrekoak ziren (4 bakarrik bizi ziren gizonak eta 12 bakarrik bizi ziren emakumeak), 16 seme-alabarik gabeko familiak ziren eta 16 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 70 etxebizitza zeuden, 48 familiaren etxebizitza nagusia ziren, 20 bigarren erresidentzia ziren eta 2 hutsik zeuden. 69 etxeak ziren eta 1apartamentu bat zen. 48 etxebizitza nagusietatik 46 bere jabearen bizilekua ziren eta 2 alokairuan okupaturik zeuden; 1ek bi gela zituen, 7 etxek hiru zituzten, 17 etxek lau zituzten eta 23 etxek bost zituzten. 39 etxek euren parking plaza propioa zuten azpian. 24 etxetan ibilgailu bat zegoen eta 17 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Soulaucourt-sur-Mouzon udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 8 |
| 4 | 70-74 | 8 |
| 8 | 65-69 | 4 |
| 4 | 60-64 | 0 |
| 0 | 55-59 | 8 |
| 4 | 50-54 | 4 |
| 0 | 45-49 | 0 |
| 4 | 40-44 | 4 |
| 4 | 35-39 | 4 |
| 4 | 30-34 | 0 |
| 0 | 25-29 | 0 |
| 0 | 20-24 | 4 |
| 4 | 15-19 | 12 |
| 4 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 57 ziren, horien artean 43 aktiboak ziren eta 14 inaktiboak ziren. 43 pertsona aktiboetatik 36 lanean zeuden (22 gizon eta 14 emakume) eta 7 langabezian zeuden (4 gizon eta 3 emakume). 14 pertsona inaktiboetatik 9 erretiraturik zeuden eta 5 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 erauzte enpresa zen eta 1 eraikuntza enpresa zen.
2009an norbanakoentzat zegoen zerbitzu bakarra iturgina zen.
2000. urtean Soulaucourt-sur-Mouzon udalerrian 7 nekazaritza-ustiategi zeuden, 462 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1325722
* Multimedia: Soulaucourt-sur-Mouzon / Q1325722
# Soulange magnolia

Soulange magnolia (Magnolia × soulangeana) Magnoliaceae familiako landare hibridoa da, M. denudata eta M. lilifolia nahastuz sortua.

## Deskribapena

Zuhaixka edo zuhaitz txikia da; hosto erorkorrak ditu, bere oinarria oso adartuta dago, zurtoin biribildua du eta 6 metroko altuera izan dezake.

## Erreferentziak

* ↑ Gardiner, Jim. (2000). Magnolias: A Gardener's Guide. Portland, Oregon: Timber Press, 265–80 or. ISBN 0-88192-446-6..

## Kanpo estekak

* Datuak: Q65216355
# Sofiero gaztelua

Sofiero gaztelua (suedieraz: Sofiero slott) Suediako Helsingborg hiritik 5 kilometro iparraldera dagoen XIX mendeko gaztelu bat da, Errege-erreginen udako egoitza izan zena.

## Historia

Skabelycke landetxea zena Oskar II.a Suediakoak erosi zuen eta gaztelua eraiki zuen bere emazte Sofia Nassaukoarentzat, hortik bere izena. Lehenengo solairua 1865ean altxatu zuen eta 1874 eta 1876 artean gaur egungo gaztelua osatu zuen.
XX mendearen hasieran errododendroen lorategia eraiki zen eta gaur egun hori da ondasunik nabarmenena.

## Parkea

Lorategi zabaletan 500 errododendro barietatetik gora daude eta parkea artelan modernoz beterik dago. Udan aire libreko kontzertuak egiten dira bertan eta Bob Dylan edo Bryan Adams kantariek ere parte hartu izan dute.

## Iruditegia

* Gazteluaren ikuspegia.
* Gazteluaren ikuspegia.
* Negutegia.
* Lorategiak.
* Aire libreko kontzertua.

## Kanpo estekak

* Datuak: Q891918
* Multimedia: Sofiero / Q891918
# Sofifi

Sofifi (indonesieraz: Kota Sofifi) Indonesiako hiria da, Halmahera uhartekoa. 2010ean Ipar Molukak probintziako hiriburu izendatu zuten, Ternateren ordez.

## Kanpo estekak

* Datuak: Q65300020
* Multimedia: Sofifi / Q65300020
# Sofistikazio

    Artikulu hau izaera eta jarrera pertsonalari buruzkoa da; konplexutasun handiko teknika gaitzat duena beste hau da: «Teknologia»
Sofistikazioa manera, gustu, zaletasun finak eta ustezko jakituria duen pertsonaren nolakotasuna da, naturaltasunik gabea, bereziki pertsona arrunt eta apalen aldean. Sofistikazioa duen pertsona sofistikatua dela esaten da. Pertsonez gainera praktika kulturalak ere (sukaldaritza, bidaia, ...) sofistikatuak izan daitezke.

## Ikus, gainera

* Esnob
* Moda

## Kanpo estekak

* Datuak: Q991663
# Sofoklis Venizelos

Sofoklis Venizelos (grezieraz: Σοφοκλής Βενιζέλος; Kanea, 1894ko azaroaren 3a – Egeo itsasoa, 1964ko otsailaren 7a) greziar politikaria izan zen. Greziako lehen ministroa izan zen 1944an, 1950ean eta 1950etik 1951ra.
Eleuterios Venizelos politikariaren bigarren semea izan zen. Lehen Mundu Gerran eta Greko-turkiar gerran esku hartu zuen, eta armadatik erretiratu zen infanteriako kapitain mailarekin.
1941ean, erbesteko gobernu grekoak enbaxadore izendatu zuen Estatu Batuetan, eta 1944ko apirilaren 14tik 26ra erbesteko gobernuko lehen ministro izan zen. Gerra amaitzean, Greziara itzuli zen eta Alderdi Liberaleko presidenteorde eta Georgios Papandreuren gobernuko ministro bihurtu zen. 1948an alderdiaren buruzagitzara iritsi zen eta Papandreu eta Nikolaos Plastirasen zenbait gobernutan ministro izan zen.
Lehen ministroa izan zen 1950eko martxotik apirilera eta 1950eko abuztutik 1951ko urrira. Hellas itsasontzian hil zen, Egeo itsasoan.
Bridge jokalari bikaina izan zen eta hainbat txapelketa irabazi zituen.
* Datuak: Q708334
* Multimedia: Sophoklis Venizelos / Q708334
# Sofoniasen Liburua

Sofoniasen Liburua Bibliako Itun Zaharreko liburu bat da, Profeten sailekoa. Biblian, Habakuken Liburua du aurrean, eta Ageoren liburua ondotik.

## Liburuaren gaia

Liburuak hiru zati ditu. Sofonias profeta egilea omen zuen.

## Egitura
### Jaunaren eguna (1,2–2,3)

* Jaunak lur osoa zigortuko (1,2-3)
* Jaunak Juda eta Jerusalem zigortuko (1,4-13)
* Gainean da Jaunaren haserre-eguna (1,14-18)
* Apalei deia (2,1-3)

### Israel inguruko herrien aurka (2,4-15)

* Filistearrak mendebaldean (2,4-7)
* Moabdarrak eta amondarrak ekialdean (2,8-11)
* Etiopiarrak hegoaldean, asiriarrak iparraldean (2,12-15)

### Salaketa eta salbamen agintzaria (3,1-20)

* Jerusalemek Jaunaren ahotsa entzun ez (3,1-8)
* Herriak Jaunaren zerbitzari (3,9-10)
* Israel bihozberritu (3,11-13)
* Alaitu, Jerusalem! (3,14-20)

## Kanpo estekak

* Datuak: Q188563
* Multimedia: Book of Zephaniah / Q188563
* Jatorrizko testuak: Biblia/Sofonias
# Sofiita

Sofiita oxido motako minerala da.

## Ezaugarriak

Sofiita oxido mineralaren formula kimikoa hau da: ${\ce {Zn2(SeO3)Cl2}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 2 - 2,5 da.

## Erreferentziak

* 1 2 (Ingelesez) «Sofiite: Mineral information, data and localities.» www.mindat.org (Noiz kontsultatua: 12-05-2019).
# Sobietar Musikagileen Elkartea

Sobietar Musikagileen Elkartea, SESBeko Musikagileen Elkartea (errusieraz: Союз композиторов СССР) edo Musikagileen Elkartea Sobietar Batasunaren barruko elkarte profesionala izan zen, musikagilez osatua. Gaur egungo izena Errusiako Federazioko Musikagileen Elkartea da.

## Oinarri ideologikoa

Josif Stalinen garaian sortutako instituzioa izan zen, beste hainbeste eremuetan bezala burokratizazioa bultzatuz. Errealismo sozialista artearen eremu guztietan garatzen zela ziurtatu nahi zen. 1934tik aurrera hau doktrina bilakatu zen, eta "iraultzaren garapenaren errealitatearen plasmazio konretua eta historikoki egia" ezarri nahi izan zen artearen diziplina guztietan. Musikari zegoekionez konposizioak patriotikoak, ahal izanez gero folklorikoak, SESBako Alerdi Komunistaren laguntzarekin eta masentzat ulergarria izan beharko litzateke. Esperimentazio guztia edo honetatik egindako desbideraketak formalismo gisa izendatzen ziren eta "mendebalde ustelduaren musika dekadente"tzat hartzen zen.
Hainbat musikarik euren musika gaitzesten zela ikusi zuten, batez ere Zhdanov Doktrinaren ondotik.

## Kanpo estekak

* Datuak: Q2003501
# Sobietar disidente

Sobietar disidentea, bere gobernuaren politika edo ekimenekin ados ez zegoen eta modu aktibo batean ekimen horren aurka akzio bortiz edo baketsu batzuekin kexatzen zen Sobietar Batasuneko herritarra zen. Kexa horiek zirela eta, KGBk edo gobernuko beste agentzia batzuek sobietar disidenteei, jazarpenak, presoaldiak, edo heriotza zigorrak ezarri zizkieten.
1970ko hamarkadatik, mendebaldeko propagandan erabili zuten hitza, eta gero, sobietar hedabideetan, izeka egiteko. Sobietar Batasuneko gizarte eskubideen defendatzaileek hitza eurenganatu zuten.
Urriko Iraultzatik sobietar politiken aurkako disidenteak eta horien kontrako jazarpenak baziren ere; hitza, Josef Stalinen ondorengo garaietako disidenteekin baino ez da erabiltzen.

## Ikus, gehiago

* Aleksandr Solzhenitsin
* Andrei Sakharov
* Gulag
* Samizdat
* Jelena Bonner
* 101 kilometroa

## Kanpo estekak

* Datuak: Q2528945
* Multimedia: Dissidents from the Soviet Union / Q2528945
# Sobietar Batasuneko saskibaloi selekzio nazionala

SESBeko saskibaloi selekzio nazionala izan zen herrialde horren ordezkaria aipatutako kirolaren nazioarteko norgehiagoketan. 1991an azkenengo aldiz jardun zuten arte, historia guztiko selekziorik arrakastatsuena izan da palmares distiratsua kontuan hartuta.

## Palmaresa
### Olinpiar Jokoetan

* Parte hartzeak: 10 ediziotan (9 domina).
* Urrezko dominak: 2 (1972, Munich eta 1988, Seul).
* Zilarrezkoak: 4 (1952, 1956, 1960, 1964).
* Brontzezkoak: 3 (1968, 1976, 1980).

### Munduko Txapelketa

* Parte hartzeak: 9 aldiz (8 domina)
* Urreak: 3 (1967, 1974, 1982).
* Zilarrak: 3 (1978, 1986, 1990).
* Brontzeak: 2 (1963, 1970).

### EuroBasket

* Parte hartzeak: 21 aldiz (21 domina).
* Urreak: 14 (1947, 1951, 1953, 1957, 1959, 1961, 1963, 1965, 1967, 1969, 1971, 1979, 1981 eta 1985).
* Zilarrak: 3 (1975, 1977 eta 1987).
* Brontzeak: 4 (1955, 1973, 1983 eta 1989).

## Jokalariak

* Vladimir Tkachenko (1976-87).
* Sergėjus Jovaiša (1980-87).
* Valdemaras Chomičius (1982-89).
* Arvydas Sabonis (1982-89).
* Rimas Kurtinaitis (1985-89).
* Šarūnas Marčiulionis (1987-89).

## Kanpo estekak

* Datuak: Q810377
# Sobietar Batasuneko sariak

Zerrenda honek Sobietar Batasunean ematen ziren sariak biltzen ditu, zibilak edo militarrak ziren zehaztuz:

## Sari gorenak

* Garaipenaren Ordena
* Sobietar Batasunaren Heroia
* Lan Sozialistaren Heroia
* Lenin-en Ordena

## Sari militarrak

* Bandera Gorriaren Ordena
* Suvorov-en Ordena (1, 2 eta 3. mailakoa)
* Ushakov-en Ordena (1 eta 2. mailakoa)
* Kutuzov-en Ordena (1, 2 eta 3. mailakoa)
* Nakhimov-en Ordena (1 eta 2. mailakoa)
* Bogdan Khmelnitsky-ren Ordena (1, 2 eta 3. mailakoa)
* Alexander Nevsky-ren Ordena
* Izar Gorriaren Ordena
* “Aberri Gerra”-ren Ordena (1 eta 2. mailakoa)
* Aintzaren Ordena (1, 2 eta 3. mailakoa)
* Indar Armatuetan Aberriarentzako Zerbitzuengatiko Ordena (1, 2 eta 3. mailakoa)

## Sari zibilak

* Urriko Iraultzaren Ordena
* Lanaren Bandera Gorriaren Ordena
* Ohorearen Ordena
* Lanagatiko Aintzaren Ordena (1, 2 eta 3. mailakoa)
* Populuaren Adiskidetasunagatiko Ordena
* Ausardia Pertsonalagatiko Ordena
* Ama Heroiaren Ordena
* Amatasun Aintzaren Ordena

## Kanpo estekak

* Datuak: Q1473711
* Multimedia: Orders of the Soviet Union / Q1473711
# Sobietar Idazleen Batasuna

Sobietar Idazleen Batasuna edo Sobietar Errepublika Sozialisten Batasunaren Idazleen Batasuna (Союз писателей СССР) SESBko idazle profesionaleen erakundea izan zen.

## Helburua

Elkartearen helburu nagusiak literatura mundua antolatzea eta herriaren partehartzea ziurtatzea ziren. Halaber, estatuaren erakundeen eta alderdiaren kontrola ezartzen zuen.

## Historia

Erakundea Sobietar Batasuneko Alderdi Komunistaren Batzorde Nagusiak sortu zuen 1934an. Laster idazle profesionalentzat ezinbestekoa izan zen partaidea izatearen beharra. Hori ez eginez gero argaitaratzea oso zaila zen. Hori izan zen, esaterako, Boris Pasternaken kasua. Hala ere, borondatezko baxak eman ziren erakundearen historian: Víktor Yerofeiev eta Yevgueni Popov kanporatuak izan ziren eta, erantzun gisa, Vasili Aksionov, Semion Lipkin eta Inna Lisnianskaya idazleek 1979ko abenduan Batasuna utzi zuten.
Behin Sobietar Errepublika Sozialisten Batasuna 1991an deseginda, elkartea Estatu postsobietarrak edo estatu berrien arabera sakabanatu zen. Errusiaren kasuan Errusiako Idazleen Batasuna izena hartu zuen.

## Aldizkaria

1946ko urtarriletik 1990eko abendura bitartean, Sobietar Literaturaren Hilabetekaria izeneko aldizkaria argitaratu zuen. Geroago titulua Sobietar Literatura bezala laburtu zen. Aldizkariak Sobietar literaturako itzulpenak argitaratu zituen. Hizkuntza desberdinetan ere argitaratzen zen: ingelesez, frantsesez, alemanez, gaztelaniaz, hungarieraz, polonieraz, txekieraz eta eslovakieraz.

## Sobietar Idazleen Batasunaren presidenteak

* Maksim Gorki (1934-1936)
* Vladimir Stavski (1936-1938)
* Aleksandr Fadeyev (1938-1944)
* Nikolai Semionovitx Tikhonov (1944-1946)
* Aleksandr Fadeyev (1946-1954)
* Nikolai Surkov (1954-1959)
* Konstantín Fedin (1959-1977)
* Gueorgui Markov (1977-1986)
* Vladimir Karpov (1986-1991)

## Partaideen kopuruak

| Urtea | Partaideak |
| 1934 | 1500 |
| 1954 | 3695 |
| 1959 | 4801 |
| 1967 | 6608 |
| 1971 | 7290 |
| 1976 | 7942 |
| 1981 | 8773 |
| 1986 | 9584 |
| 1989 | 9920 |

## Erreferentziak

* ↑ Garrard, John; Carol Garrard (1990). Inside the Soviet Writers' Union. Londres: Tauris. xv. ISBN 9781850432609.
* ↑ TsK the AUCP(B)
* ↑ ENCYLOPEDIA OF SOVIET WRITERS Sovlit.net

## Kanpo estekak

* Datuak: Q1425328